title: 2012 m. sausio 23 d. Tarybos sprendimas 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
24.1.2012

               LT

               Europos Sąjungos oficialusis leidinys

               L 19/22

         TARYBOS SPRENDIMAS 2012/35/BUSP
   2012 m. sausio 23 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2007 m. vasario 27 d. Taryba priėmė Bendrąją poziciją 2007/140/BUSP dėl ribojančių priemonių Iranui (1), kuria įgyvendinta Jungtinių Tautų Saugumo Tarybos rezoliucija (JT ST rezoliucija) 1737 (2006);

               (2)

               2007 m. balandžio 23 d. Taryba priėmė Bendrąją poziciją 2007/246/BUSP (2), kuria įgyvendinta JT ST rezoliucija 1747 (2007);

               (3)

               2008 m. rugpjūčio 7 d. Taryba priėmė Bendrąją poziciją 2008/652/BUSP (3), kuria įgyvendinta JT ST rezoliucija 1803 (2008);

               (4)

               2010 m. liepos 26 d. Taryba priėmė Sprendimą 2010/413/BUSP (4), kuriuo įgyvendinta JT ST rezoliucija 1929 (2010);

               (5)

               2011 m. gruodžio 1 d. Taryba dar kartą pareiškė rimtą ir vis didėjantį susirūpinimą dėl Irano branduolinės programos pobūdžio, visų pirma dėl naujausioje Tarptautinės atominės energijos agentūros (TATENA) ataskaitoje pateiktų išvadų dėl Irano veiklos, susijusios su karinių branduolinių technologijų plėtojimu. Atsižvelgdama į šį susirūpinimą ir remdamasi 2011 m. spalio 23 d. Europos Vadovų Tarybos deklaracija, Taryba susitarė išplėsti esamas sankcijas išnagrinėjant – šią veiklą glaudžiai koordinuojant su tarptautiniais partneriais – papildomas priemones, įskaitant priemones, skirtas smarkiai paveikti Irano finansų sistemą, priemones transporto sektoriuje, energetikos sektoriuje, prieš Irano revoliucijos gvardiją nukreiptas priemones, taip pat priemones kitose srityse;

               (6)

               2011 m. gruodžio 9 d. Europos Vadovų Taryba patvirtino 2011 m. gruodžio 1 d. Tarybos išvadas ir paprašė Tarybos tęsti darbą, susijusį su Sąjungos ribojamųjų priemonių Iranui taikymo srities išplėtimu, ir teikti jam prioritetą;

               (7)

               šiomis aplinkybėmis tikslinga uždrausti tiekti, parduoti ar perduoti Iranui papildomus objektus, medžiagas, įrangą, prekes ir technologijas, kurios galėtų būti naudingos Irano veiklai, susijusiai su sodrinimu, perdirbimu ar sunkiuoju vandeniu, branduolinių ginklų siuntimo į taikinį sistemų kūrimui arba veiklos, susijusios su kitais klausimais, dėl kurių TATENA yra pareiškusi susirūpinimą ar kuriuos ji yra nurodžiusi kaip neišspręstus, arba su kitomis masinio naikinimo ginklų programomis, vykdymui, arba kontroliuoti tokį tiekimą, pardavimą ar perdavimą. Šis draudimas turėtų būti taikomas ir dvejopo naudojimo prekėms bei technologijoms;

               (8)

               primenant, kad JT ST rezoliucijoje 1929 (2010) pabrėžtas Irano pajamų, gaunamų iš energetikos sektoriaus, ir Irano branduolinės veiklos, susijusios su didesne platinimo rizika, finansavimo galimas tarpusavio ryšys ir tai, kad naftos chemijos pramonėje reikalinga cheminio proceso įranga ir medžiagos labai panašios į tas, kurių reikia tam tikrai branduolinio kuro ciklo veiklai, susijusiai su didesne platinimo rizika, turėtų būti draudžiama parduoti, tiekti arba perduoti Iranui kitą svarbiausią įrangą ir technologijas, kurias būtų galima naudoti naftos ir gamtinių dujų pramonės pagrindiniuose sektoriuose arba naftos chemijos pramonėje. Be to, valstybės narės turėtų uždrausti visas naujas investicijas į Irano naftos chemijos sektorių;

               (9)

               taip pat turėtų būti uždrausta pirkti, importuoti ar įvežti iš Irano žalią naftą, naftos produktus ir naftos chemijos produktus;

               (10)

               be to, turėtų būti uždrausta parduoti auksą, tauriuosius metalus ir deimantus Irano Vyriausybei, iš jos pirkti auksą, tauriuosius metalus ir deimantus, įvežti auksą, tauriuosius metalus ir deimantus arba tarpininkauti jai parduodant ar iš jos perkant auksą, tauriuosius metalus ir deimantus;

               (11)

               taip pat turėtų būti uždrausta išduoti Irano naujai atspausdintus ar neišleistus valiutos banknotus ir naujai nukaldintas monetas Irano centriniam bankui ar jo naudai;

               (12)

               be to, turėtų būti imtasi ribojamųjų priemonių prieš Irano centrinį banką, atsižvelgiant į jo dalyvavimą veikloje, kuria siekiama išvengti Iranui taikomų sankcijų;

               (13)

               leidimo atvykti apribojimai ir lėšų bei ekonominių išteklių įšaldymas turėtų būti taikomi ir papildomiems asmenims bei subjektams, kurie remia Irano Vyriausybę, kad ji galėtų vykdyti branduolinę veiklą, susijusią su didesne platinimo rizika, arba kurti branduolinių ginklų pristatymo sistemas, visų pirma asmenims ir subjektams, kurie Irano Vyriausybei teikia finansinę, logistinę ar materialinę paramą;

               (14)

               Irano revoliucijos gvardijos nariams taikomi leidimo atvykti apribojimai ir lėšų įšaldymas nebeturėtų būti taikomi tik vadovybei, bet galėtų būti taikomi ir kitiems Irano revoliucijos gvardijos nariams;

               (15)

               be to, į Sprendimo 2010/413/BUSP II priede išdėstytą asmenų ir subjektų, kuriems taikomos ribojamosios priemonės, sąrašą reikėtų įtraukti papildomus asmenis ir subjektus;

               (16)

               tam tikroms priemonėms įgyvendinti reikia papildomų Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2010/413/BUSP iš dalies keičiamas taip:

               1)

               1 straipsnio 1 dalies e punktas pakeičiamas taip:

                           „e)

                           kitas dvejopo naudojimo prekes ir technologijas, išvardytas 2009 m. gegužės 5 d. Tarybos reglamento (EB) Nr. 428/2009, nustatančio Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą (5), I priede, bet nenurodytas a punkte, išskyrus tam tikrus objektus, nurodytus to reglamento I priedo 5 kategorijos 1 dalyje ir 5 kategorijos 2 dalyje.

               2)

               įterpiami šie straipsniai:
               „3a straipsnis
               1.   Draudžiama importuoti, pirkti ar įvežti iš Irano žalią naftą ir naftos produktus.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Draudžiama tiesiogiai ar netiesiogiai teikti finansavimą arba finansinę pagalbą, įskaitant finansines išvestines priemones, taip pat draudimo ir perdraudimo paslaugas, susijusias su Irano žalios naftos ir naftos produktų importu, pirkimu ar įvežimu.
               3b straipsnis
               1.   Draudžiama importuoti, pirkti ar įvežti iš Irano naftos chemijos produktus.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Draudžiama tiesiogiai ar netiesiogiai teikti finansavimą arba finansinę pagalbą, taip pat draudimo ir perdraudimo paslaugas, susijusias su Irano naftos chemijos produktų importu, pirkimu ar įvežimu.
               3c straipsnis
               1.   3a straipsnyje nustatyti draudimai nedaro poveikio sutarčių, sudarytų anksčiau nei 2012 m. sausio 23 d., vykdymui iki 2012 m. liepos 1 d., arba pagalbinių sutarčių, kurios reikalingos tokioms sutartims įvykdyti, sudarymui ir vykdymui ne vėliau kaip 2012 m. liepos 1 d.
               2.   3a straipsnyje nustatyti draudimai nedaro poveikio įsipareigojimų, numatytų anksčiau nei 2012 m. sausio 23 d. sudarytose sutartyse, arba pagalbinėse sutartyse, kurios reikalingos tokioms sutartims įvykdyti, vykdymui, kai Irano žalia nafta ir naftos produktai ar iš jų tiekimo gautos pajamos skirtos mokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, priklausančias nesumokėtas sumas pagal anksčiau nei 2012 m. sausio 23 d. sudarytas sutartis, jei tose sutartyse konkrečiai numatytas toks apmokėjimas.
               3d straipsnis
               1.   3b straipsnyje nustatyti draudimai nedaro poveikio sutarčių, sudarytų anksčiau nei 2012 m. sausio 23 d., vykdymui iki 2012 m. gegužės 1 d., arba pagalbinių sutarčių, kurios reikalingos tokioms sutartims įvykdyti, sudarymui ir vykdymui ne vėliau kaip 2012 m. gegužės 1 d.
               2.   3b straipsnyje nustatyti draudimai nedaro poveikio įsipareigojimų, numatytų anksčiau nei 2012 m. sausio 23 d. sudarytose sutartyse, arba pagalbinėse sutartyse, kurios reikalingos tokioms sutartims įvykdyti, vykdymui, kai naftos chemijos produktai ar iš jų tiekimo gautos pajamos skirtos mokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, priklausančias nesumokėtas sumas pagal anksčiau nei 2012 m. sausio 23 d. sudarytas sutartis, jei tose sutartyse konkrečiai numatytas toks apmokėjimas.“;

               3)

               įterpiami šie straipsniai:
               „4a straipsnis
               1.   Valstybių narių nacionaliniams subjektams arba iš valstybių narių teritorijos, arba naudojantis valstybių narių jurisdikcijai priklausančiais laivais ar orlaiviais draudžiama parduoti, tiekti arba perduoti svarbiausią įrangą ir technologijas naftos chemijos pramonės sektoriui Irane arba šiame pramonės sektoriuje už Irano ribų veikiančioms Irano įmonėms ar Iranui nuosavybės teise priklausančioms įmonėms, nesvarbu, ar valstybių narių teritorija yra jų kilmės vieta.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Irano naftos chemijos pramonės sektoriuje veikiančioms įmonėms Irane arba šiame sektoriuje už Irano ribų veikiančioms Irano įmonėms ar Iranui nuosavybės teise priklausančioms įmonėms draudžiama teikti:

                           a)

                           techninę pagalbą ar mokymo ir kitas paslaugas, susijusias su svarbiausia įranga ir technologijomis, kaip apibrėžta 1 dalyje;

                           b)

                           finansavimą ar finansinę paramą svarbiausios įrangos ir technologijų pardavimui, tiekimui, perdavimui ar eksportui, kaip apibrėžta 1 dalyje, arba siekiant teikti susijusią techninę pagalbą ar mokymą.

                     3.   Draudžiama sąmoningai ar apgalvotai dalyvauti veikloje, kuria siekiama išvengti arba dėl kurios išvengiama 1 ir 2 dalyse nurodytų draudimų.
               4b straipsnis
               1.   4 straipsnio 1 dalyje nustatytas draudimas nedaro poveikio su prekių pristatymu susijusių įsipareigojimų, numatytų anksčiau nei 2010 m. liepos 26 d. sudarytose sutartyse, vykdymui.
               2.   4 straipsnyje nustatyti draudimai nedaro poveikio įsipareigojimų, atsirandančių iš sutarčių, sudarytų anksčiau nei 2010 m. liepos 26 d., ir susijusių su valstybėse narėse įsteigtų įmonių iki tos dienos padarytomis investicijomis Irane, vykdymui.
               3.   4a straipsnio 1 dalyje nustatytas draudimas nedaro poveikio su prekių pristatymu susijusių įsipareigojimų, numatytų anksčiau nei 2012 m. sausio 23 d. sudarytose sutartyse, vykdymui.
               4.   4a straipsnyje nustatyti draudimai nedaro poveikio įsipareigojimų, atsirandančių iš sutarčių, sudarytų anksčiau nei 2012 m. sausio 23 d., ir susijusių su valstybėse narėse įsteigtų įmonių iki tos dienos padarytomis investicijomis Irane, vykdymui.
               4c straipsnis
               Draudžiama tiesiogiai ar netiesiogiai parduoti auksą, tauriuosius metalus ir deimantus Irano Vyriausybei, valstybinėms įstaigoms, įmonės ir agentūroms, Irano centriniam bankui, taip pat jų vardu veikiantiems arba jų vadovaujamiems asmenims ir subjektams arba jiems nuosavybės teise priklausantiems ar jų kontroliuojamiems subjektams, iš jų pirkti auksą, tauriuosius metalus ir deimantus, įvežti auksą, tauriuosius metalus ir deimantus arba tarpininkauti jiems parduodant ar iš jų perkant auksą, tauriuosius metalus ir deimantus.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               4d straipsnis
               Draudžiama išduoti Irano naujai atspausdintus ar neišleistus valiutos banknotus ir naujai nukaldintas monetas Irano centriniam bankui ar jo naudai.“;

               4)

               įterpiamas šis straipsnis:
               „6a straipsnis
               Uždraudžiama:

                           a)

                           Irano naftos chemijos pramonės sektoriuje veikiančioms įmonėms Irane arba už Irano ribų tame pramonės sektoriuje veikiančioms Irano įmonėms ar Iranui nuosavybės teise priklausančioms įmonėms teikti finansinę paskolą ar kreditą;

                           b)

                           įsigyti ar padidinti kapitalo dalį Irano naftos chemijos pramonės sektoriuje veikiančiose įmonėse Irane arba už Irano ribų tame pramonės sektoriuje veikiančiose Irano įmonėse ar Iranui nuosavybės teise priklausančiose įmonėse, įskaitant visišką tokių įmonių įsigijimą ir dalyvavimo teises suteikiančių akcijų bei vertybinių popierių įsigijimą;

                           c)

                           steigti bendras įmones su Irano naftos chemijos pramonės sektoriuje veikiančiomis įmonėmis Irane ir su patronuojamosiomis įmonėmis ar filialais, kuriuos jos kontroliuoja.“;

               5)

               7 straipsnis pakeičiamas taip:
               „7 straipsnis
               1.   Atitinkamai 6 straipsnio a ir b punktuose nustatyti draudimai:

                           i)

                           nedaro poveikio įsipareigojimų, atsirandančių iš sutarčių ar susitarimų, sudarytų anksčiau nei 2010 m. liepos 26 d., vykdymui;

                           ii)

                           netrukdo padidinti kapitalo dalį, jei toks kapitalo didinimas privalomas pagal anksčiau nei 2010 m. liepos 26 d. sudarytą susitarimą.

                     2.   Atitinkamai 6a straipsnio a ir b punktuose nustatyti draudimai:

                           i)

                           nedaro poveikio įsipareigojimų, atsirandančių iš sutarčių ar susitarimų, sudarytų anksčiau nei 2012 m. sausio 23 d., vykdymui;

                           ii)

                           netrukdo padidinti kapitalo dalį, jei toks kapitalo didinimas privalomas pagal anksčiau nei 2012 m. sausio 23 d. sudarytą susitarimą.“;

               6)

               9 straipsnio 1 dalis iš dalies keičiama taip:

                           a)

                           b punktas pakeičiamas taip:

                                       „b)

                                       kitiems asmenims, kuriems netaikomas I priedas, dalyvaujantiems Irano branduolinėje veikloje, susijusioje su didesne platinimo rizika, ar branduolinių ginklų siuntimo į taikinį sistemų kūrimo veikloje, tiesiogiai su ja susijusiems ar teikiantiems jai paramą, įskaitant dalyvavimą perkant uždraustus objektus, prekes, įrangą, medžiagas bei technologijas, arba jų vardu veikiantiems ar jų vadovaujamiems asmenims, arba asmenims, kurie padėjo nurodytiems asmenims ar subjektams išvengti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatų taikymo arba jas pažeisti, taip pat kitiems IRG nariams, kaip nurodyta II priede pateiktame sąraše.“;

                           b)

                           pridedamas šis punktas:

                                       „c)

                                       kitiems į I priedą neįtrauktiems asmenims, teikiantiems paramą Irano Vyriausybei, ir su jais susijusiems asmenims, išvardytiems II priede.“;

               7)

               20 straipsnis iš dalies keičiamas taip:

                           a)

                           1 dalis iš dalies keičiama taip:

                                       i)

                                       b punktas pakeičiamas taip:

                                                   „b)

                                                   asmenys ir subjektai, kuriems netaikomas I priedas, dalyvaujantys Irano branduolinėje veikloje, susijusioje su didesne platinimo rizika, ar branduolinių ginklų siuntimo į taikinį sistemų kūrimo veikloje, tiesiogiai su ja susiję ar teikiantys jai paramą, įskaitant dalyvavimą perkant draudžiamus objektus, prekes, įrangą, medžiagas bei technologijas, arba jų vardu veikiantys ar jų vadovaujami asmenys ar subjektai, arba jiems nuosavybės teise priklausantys ar jų kontroliuojami subjektai, įskaitant neteisėtomis priemonėmis, arba asmenys ir subjektai, kurie padėjo nurodytiems asmenims ar subjektams išvengti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatų taikymo arba jas pažeisti, taip pat kiti IRL ir IIRLL nariai bei subjektai ir jiems priklausantys, arba jų kontroliuojami, arba jų vardu veikiantys subjektai, kaip nurodyta II priede pateiktame sąraše.“;

                                       ii)

                                       pridedamas šis punktas:

                                                   „c)

                                                   kiti į I priedą neįtraukti asmenys ir subjektai, teikiantys paramą Irano Vyriausybei, ir su jais susiję asmenys bei subjektai, išvardyti II priede.“;

                           b)

                           įterpiama ši dalis:
                           „4a.   II priede išvardytų asmenų ir subjektų atžvilgiu išimtys taip pat gali būti taikomos lėšoms ir ekonominiams ištekliams, kurie turi būti pervedami į diplomatinės atstovybės, konsulinės įstaigos arba tarptautinės organizacijos, kuri pagal tarptautinę teisę naudojasi imunitetais, sąskaitą arba iš jos, jeigu tokie mokėjimai skirti naudoti oficialiais diplomatinės atstovybės, konsulinės įstaigos arba tarptautinės organizacijos tikslais.“;

                           c)

                           pridedamos šios dalys:
                           „7.   1 ir 2 dalys netaikomos Irano centrinio banko arba per jį atliekamam lėšų ar ekonominių išteklių, gautų ir įšaldytų po jo įtraukimo į sąrašą dienos, pervedimui, arba Irano centriniam bankui arba per jį atliekamam lėšų ar ekonominių išteklių pervedimui po jo įtraukimo į sąrašą dienos, jei toks pervedimas susijęs su mokėjimu, kurį pagal konkrečią prekybos sutartį vykdo į sąrašą neįtraukta finansų įstaiga, su sąlyga, kad atitinkama valstybė narė kiekvienu atveju yra nustačiusi, jog šių mokėjimų tiesiogiai ar netiesiogiai negauna 1 dalyje nurodytas asmuo ar subjektas.
                           8.   1 dalis netaikoma Irano centriniam bankui arba per jį atliekamam įšaldytų lėšų ar ekonominių išteklių pervedimui, jei toks pervedimas skirtas valstybių narių jurisdikcijoje esančioms finansų įstaigoms suteikti likvidumo prekybai finansuoti, su sąlyga, kad tokį pervedimą atlikti leido atitinkama valstybė narė.
                           9.   2 dalis nedaro poveikio mokėjimams Irano centriniam bankui, susijusiems su sutarčių vykdymu pagal 3a, 3b, 3c ar 3d straipsnius.
                           10.   1 dalis neužkerta kelio „Bank Tejarat“, nurodytam II priede, dvejus metus po jo įtraukimo į sąrašą dienos atlikti mokėjimą iš lėšų ar ekonominių išteklių, gautų ir įšaldytų po jo įtraukimo į sąrašą dienos, arba gauti mokėjimą po jo įtraukimo į sąrašą dienos, jei toks mokėjimas turi būti atliekamas pagal konkrečią prekybos sutartį, su sąlyga, kad atitinkama valstybė narė kiekvienu atveju yra nustačiusi, jog šio mokėjimo tiesiogiai ar netiesiogiai negauna 1 dalyje nurodytas asmuo ar subjektas.
                           11.   7, 8, 9 ir 10 dalys nedaro poveikio šio straipsnio 3, 4, 4a, 5 ir 6 dalims ir 10 straipsnio 3 daliai.“;

               8)

               24 straipsnio 2 dalis pakeičiama taip:
               „2.   Jei Taryba nusprendžia asmeniui arba subjektui taikyti 19 straipsnio 1 dalies b ir c punktuose ir 20 straipsnio 1 dalies b ir c punktuose nurodytas priemones, ji atitinkamai iš dalies pakeičia II priedą.“;

               9)

               25 straipsnio 2 dalis pakeičiama taip:
               „2.   Be to, I ir II prieduose pateikiama informacija, jei jos yra, būtina atitinkamų asmenų ar subjektų tapatybei nustatyti, kurią Saugumo Taryba arba Komitetas yra pateikę dėl I priedo. Tokia apie asmenis pateikiama informacija gali apimti vardą, pavardę, įskaitant slapyvardžius, gimimo datą ir vietą, pilietybę, paso ir asmens tapatybės kortelės numerius, lytį, adresą, jei žinomas, bei pareigas ar profesiją. Tokia apie subjektus pateikiama informacija gali apimti pavadinimus, registracijos vietą ir datą, registracijos numerį ir veiklos vykdymo vietą. I ir II prieduose taip pat nurodoma įtraukimo į sąrašą data.“

               10)

               26 straipsnio 2 ir 3 dalys pakeičiamos taip:
               „2.   3a straipsnyje nustatytos priemonės, susijusios su draudimu importuoti, pirkti ar įvežti Irano žalią naftą ir naftos produktus, peržiūrimos ne vėliau kaip 2012 m. gegužės 1 d., visų pirma atsižvelgiant į kitose valstybėse nei Iranas pagamintų žalios naftos ir naftos produktų prieinamumą ir jų tiekimo finansines sąlygas siekiant užtikrinti energijos tiekimo valstybėms narėms palaikymą.
               3.   19 straipsnio 1 dalies b ir c punktuose ir 20 straipsnio 1 dalies b ir c punktuose nurodytos priemonės peržiūrimos reguliariai ir ne rečiau kaip kas 12 mėnesių. Jas nustojama taikyti atitinkamiems asmenims ir subjektams, jeigu 24 straipsnyje nurodyta tvarka Taryba nustato, kad sąlygos, dėl kurių jos taikomos, nebeegzistuoja.“.

         2 straipsnis
   1.   Šio sprendimo I priede išvardyti asmenys ir subjektai įtraukiami į Sprendimo 2010/413/BUSP II priede išdėstytą sąrašą.
   2.   Šio sprendimo II priede nurodytas subjektas išbraukiamas iš Sprendimo 2010/413/BUSP II priede išdėstyto sąrašo.
   3.   Įrašai Sprendimo 2010/413/BUSP II priede iš dalies keičiami, kaip nurodyta šio sprendimo III priede.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 23 d.

            Tarybos vardu

            Pirmininkė

         C. ASHTON

      (1)  OL L 61, 2007 2 28, p. 49.

      (2)  OL L 106, 2007 4 24, p. 67.

      (3)  OL L 213, 2008 8 8, p. 58.

      (4)  OL L 195, 2010 7 27, p. 39.

      (5)  OL L 134, 2009 5 29, p. 1. “;

      I PRIEDAS

         2 straipsnio 1 dalyje nurodytų asmenų ir subjektų sąrašas

      I.   Asmenys ir subjektai, dalyvaujantys branduolinėje ar balistinėmis raketomis susijusioje veikloje

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  Irano centrinis bankas (dar žinomas kaip (Irano Islamo Respublikos centrinis bankas)

                              Pašto adresas: Mirdamad Blvd., NO.144, Tehran, Islamic Republic of Iran

                              P.O. Box: 15875 / 7177

                              Priimamasis: +98 21 299 51

                              Telegrafo adresas: MARKAZBANK

                              Teleksas: 216 219-22

                              MZBK IR SWIFT: BMJIIRTH

                              Interneto svetainė: http://www.cbi.ir

                              El. paštas: G.SecDept@cbi.ir

                  Dalyvavimas veikloje, kuria siekiama išvengti sankcijų poveikio

                  2012 1 23

                  2.

                     Bank Tejarat

                              Pašto adresas: Taleghani Br. 130, Taleghani Ave.

                              P.O.Box: 11365 - 5416, Tehran

                              Tel.: 88826690

                              Teleksas: 226641 TJTA IR.

                              Faks.: 88893641

                              Interneto svetainė: http://www.tejaratbank.ir

                     Bank Tejarat yra valstybei priklausantis bankas. Jis tiesiogiai sudarė sąlygas Irano branduolinei veiklai. Pavyzdžiui, 2011 m. Bank Tejarat sudarė sąlygas dešimčių milijonų dolerių judėjimui tam, kad būtų padėta JT į sąrašą įtrauktai Irano atominės energijos organizacijai vykdyti veiklą, susijusią su „geltonojo kekso“ (angl. yellowcake) urano žaliavos įsigijimu. Irano atominės energijos organizacijai yra pagrindinė Irano organizacija, vykdanti branduolinių technologijų mokslinius tyrimus ir plėtojimą; ji vadovauja daliųjų medžiagų gamybos programoms.

                     Bank Tejarat taip pat padėjo į sąrašą įtrauktiems Irano bankams apeiti tarptautines sankcijas, pavyzdžiui, dalyvaujant versle, susijusiame su į JT sąrašą įtrauktomis Shahid Hemmat Industrial Group priedangos bendrovėmis.
                  Teikdamas finansines paslaugas į ES sąrašą įtrauktam Bank Mellat ir Export Development Bank of Iran (EDBI) kelerius pastaruosius metus, Bank Tejarat taip pat rėmė Irano revoliucinės gvardijos, į JT sąrašą įtrauktų Defense Industries Organisation ir MODAFL patronuojamųjų ir pavaldžių įmonių veiklą.

                  2012 1 23

                  3.

                     Tidewater (dar žinomas kaip Tidewater Middle East Co.)

                  Pašto adresas: No. 80, Tidewater Building, Vozara Street, Next to Saie Park, Tehran, Iran

                  Nuosavybės teise priklauso Islamo revoliucijos gvardijai (IRG) arba yra jos kontroliuojamas.

                  2012 1 23

                  4.

                     Turbine Engineering Manufacturing (TEM) (dar žinomas kaip T.E.M. Co.)

                  Pašto adresas: Shishesh Mina Street, Karaj Special Road, Tehran, Iran

                  Į sąrašą įtraukta Iran Aircraft Industries (IACI) ją naudoja kaip fiktyvią bendrovę slaptai pirkimų veiklai.

                  2012 1 23

                  5.

                     Sad Export Import Company (dar žinoma kaip SAD Import & Export Company)

                  Pašto adresas: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Tehran, Iran

                  Į sąrašą įtraukta Defence Industries Organization (DIO) ją naudoja kaip fiktyvią bendrovę. Susijusi su ginklų perdavimu Sirijai. Be to, pastebėta, kad ši bendrovė buvo susijusi su laivu M/V Monchegorsk gabentų ginklų neteisėtu perdavimu.

                  2012 1 23

                  6.

                     Rosmachin

                  Pašto adresas: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Tehran, Iran

                     Bendrovės Sad Export Import Company fiktyvi bendrovė. Susijusi su laivu M/V Monchegorsk gabentų ginklų neteisėtu perdavimu.

                  2012 1 23

            II.   Islamo revoliucijos gvardija (IRG)

      A.   Asmenys

                  Vardas, pavardė

                  Identifikuojamoji informacija

                  Priežastys

                  Įtraukimo į sąrašą data

                  1.

                  Ali Ashraf NOURI

                  IRG vado pavaduotojas, IRG politinio biuro vadovas

                  2012 1 23

                  2.

                  Hojatoleslam Ali SAIDI (dar žinomas kaip Hojjat- al-Eslam Ali Saidi arba Saeedi)

                  IRG aukščiausiojo vado atstovas

                  2012 1 23

                  3.

                  Amir Ali Haji ZADEH (dar žinomas kaip Amir Ali Hajizadeh)

                  IRG oro pajėgų vadas, brigados generolas

                  2012 1 23

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  Behnam Sahriyari Trading Company

                  Pašto adresas: Ziba Buidling, 10th Floor, Northern Sohrevardi Street, Tehran, Iran

                  2007 m. gegužės mėn. iš Irano į Siriją išsiuntė du įvairių rūšių šaunamųjų ginklų konteinerius, pažeisdamas JT ST rezoliucijos 1747 (2007) 5 punktą.

                  2012 1 23

            III.   Islamic Republic of Iran Shipping Lines (IRISL)

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  BIIS Maritime Limited

                  Pašto adresas: 147/1 St. Lucia, Valletta, Malta

                  Nuosavybės teise priklauso į sąrašą įtrauktai Irano Hind arba yra jos kontroliuojama.

                  2012 1 23

                  2.

                     Darya Delalan Sefid Khazar Shipping Company (Iran) (dar žinoma kaip Khazar Sea Shipping Lines arba Darya-ye Khazar Shipping Company, arba Khazar Shipping Co., arba KSSL, arba Daryaye Khazar (Caspian Sea) Co., arba Darya-e-khazar shipping Co.)

                  Pašto adresas: M. Khomeini St., Ghazian, Bandar Anzil, Gilan, IranNo. 1, End of Shahid Mostafa Khomeini St., Tohid Square, Bandar Anzali, 1711-324, Iran

                  Nuosavybės teise priklauso IRISL arba yra jos kontroliuojama.

                  2012 1 23

      II PRIEDAS

         2 straipsnio 2 dalyje nurodytas subjektas

      Syracuse S.L

      III PRIEDAS

         2 straipsnio 3 dalyje nurodyti įrašai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                     Hanseatic Trade Trust & Shipping (HTTS) GmbH

                  Pašto adresas: Schottweg 7, 22087 Hamburg, Germany; Opp 7th Alley, Zarafshan St, Eivanak St, Qods Township; HTTS GmbH

                  Nuosavybės teise priklauso IRISL ir (arba) veikia jos vardu. HTTS registruota tuo pačiu adresu kaip ir IRISL Europe GmbH Hamburge, o jos vadovas Dr. Naser Baseni anksčiau dirbo IRISL.

                  2012 1 23

                  2.

                     Oasis Freight Agency

                  Pašto adresas: Al Meena Street, Opposite Dubai Ports & Customs, 2nd Floor, Sharaf Building, Dubai UAE; Sharaf Building, 1st Floor, Al Mankhool St., Bur Dubai, P.O. Box 5562, Dubai, United Arab Emirates; Sharaf Building, No. 4, 2nd Floor, Al Meena Road, Opposite Customs, Dubai, United Arab Emirates, Kayed Ahli Building, Jamal Abdul Nasser Road (Parallel to Al Wahda St.), P.O. Box 4840, Sharjah, United Arab Emirates

                  Veikė IRISL vardu Jungtiniuose Arabų Emyratuose. Ją pakeitė Good Luck Shipping Company, kuri taip pat įtraukta į sąrašą dėl to, kad veikė IRISL vardu.

                  2012 1 23


title: 2016 m. liepos 12 d. Tarybos sprendimas (ES) 2016/1392 dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, pasirašymo Europos Sąjungos vardu ir laikino taikymo

text:
19.8.2016

               LT

               Europos Sąjungos oficialusis leidinys

               L 225/1

         TARYBOS SPRENDIMAS (ES) 2016/1392
   2016 m. liepos 12 d.
   dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 115 straipsnį kartu su 218 straipsnio 5 dalimi ir 8 dalies antra pastraipa,
   atsižvelgdama į Europos Komisijos pasiūlymą,
   kadangi:

               (1)

               2013 m. gegužės 14 d. Taryba įgaliojo Komisiją pradėti derybas su Monako Kunigaikštyste dėl Europos bendrijos ir Monako Kunigaikštystės susitarimo, numatančio priemones, lygiavertes nustatytoms Tarybos direktyvoje 2003/48/EB (1) (toliau – Susitarimas), pakeitimo siekiant atsižvelgti į naujausius įvykius pasaulyje, t. y. susitarimą skatinti automatinius informacijos mainus kaip tarptautinį standartą;

               (2)

               per tas derybas suderintas Protokolo, kuriuo iš dalies keičiamas Susitarimas (toliau – Pakeitimo protokolas), tekstas atitinka Tarybos priimtus derybų nurodymus, nes juo užtikrinama, kad susitarimu būtų atsižvelgiama į naujausius tarptautinius įvykius, susijusius su automatiniais informacijos mainais, visų pirma į Ekonominio bendradarbiavimo ir plėtros organizacijos (EBPO) parengtą visuotinį automatinių finansinių sąskaitų informacijos mokesčių klausimais mainų standartą. Sąjunga, jos valstybės narės ir Monako Kunigaikštystė aktyviai dalyvavo EBPO pasaulinio forumo veikloje siekdamos prisidėti prie to standarto rengimo ir įgyvendinimo. Susitarimo tekstas, iš dalies pakeistas Pakeitimo protokolu, yra teisinis pagrindas įgyvendinti visuotinį standartą Sąjungos ir Monako Kunigaikštystės santykiuose;

               (3)

               Pakeitimo protokolas turėtų būti pasirašytas;

               (4)

               atsižvelgiant į EBPO pasauliniame forume Monako Kunigaikštystės pateiktas rekomendacijas, Pakeitimo protokolas turėtų būti laikinai taikomas nuo 2017 m. sausio 1 d. iki tol, kol bus užbaigtos jam sudaryti reikalingos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Protokolą, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, su sąlyga, kad jis bus sudarytas.
   Pakeitimo protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Pakeitimo protokolą.
   3 straipsnis
   Jei laikomasi abipusiškumo principo, Pakeitimo protokolas laikinai taikomas nuo 2017 m. sausio 1 d. iki tol, kol bus užbaigtos jam sudaryti reikalingos procedūros.
   Tarybos pirmininkas Sąjungos vardu praneša Monako Kunigaikštystei apie ketinimą laikinai taikyti Pakeitimo protokolą nuo 2017 m. sausio 1 d., jei laikomasi abipusiškumo principo.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  OL L 19, 2005 1 21, p. 55.


title: 1995 m. lapkričio 20 d. Tarybos Sprendimas dėl Europos bendrijos bei jos valstybių narių ir Pietų Amerikos bendrosios rinkos bei jos šalių narių regionų bendrojo bendradarbiavimo susitarimo tam tikrų nuostatų laikinojo taikymo

text:
11/23 t.             LT                               Europos Sąjungos oficialusis leidinys                                                359

31996D0205

L 69/1                                          EUROPOS BENDRIJŲ OFICIALUSIS LEIDINYS                                               1996 3 19

                                                   TARYBOS SPRENDIMAS
                                                    1995 m. lapkričio 20 d.
             dėl Europos bendrijos bei jos valstybių narių ir Pietų Amerikos bendrosios rinkos bei jos šalių narių
                     regionų bendrojo bendradarbiavimo susitarimo tam tikrų nuostatų laikinojo taikymo

                                                                    (96/205/EB)

EUROPOS SĄJUNGOS TARYBA,                                                    jos valstybių narių ir Pietų Amerikos bendrosios rinkos bei jos
                                                                            šalių narių regionų bendrojo bendradarbiavimo susitarimo tam
atsižvelgdama į Europos bendrijos steigimo sutartį,
                                                                            tikrų nuostatų laikinasis taikymas.
atsižvelgdama į Komisijos pasiūlymą,
                                                                            Pasikeitimo laiškais tekstas pridedamas prie šio sprendimo.
kadangi Bendrija ir Pietų Amerikos bendroji rinka (MERCOSUR)
įsipareigojo patvirtinti tvarką, leidžiančią anksčiau negu numatyta
taikyti tam tikras Europos bendrijos ir jos valstybių narių bei Pietų                                   2 straipsnis
Amerikos bendrosios rinkos ir jos šalių narių regionų bendrojo
bendradarbiavimo susitarimo nuostatas, susijusias su bendradar-             Komisija atstovauja Bendriją institucijose, nurodytose Susitarimo
biavimu prekyboje ir institucine struktūra tokiam bendradarbia-             27 ir 29 straipsniuose.
vimui (1)
kadangi laikinas atitinkamų nuostatų taikymas sudaro sąlygas
                                                                                3 straipsnis
glaudesniems Bendrijos ir MERCOSUR prekybos ryšiams bei jų
skatinimui, laukiant kol bus užbaigtos šio susitarimo įsigaliojimui         Šis sprendimas skelbiamas Europos Bendrijų oficialiajame leidinyje.
reikalingos procedūros,

NUSPRENDĖ:
                                                                            Priimta Briuselyje, 1995 m. lapkričio 20 d.

                                                                                Tarybos vardu
                             1 straipsnis
                                                                                Pirmininkas
Bendrijos vardu patvirtinamas Bendrijos ir MERCOSUR
pasikeitimas laiškais, kuriuose numatomas Europos bendrijos bei                                                  J. SOLANA

(1) Europos bendrijos bei jos valstybių narių ir Pietų Amerikos bendro-
    sios rinkos bei jos šalių narių regionų bendrasis, bendradarbiavimo
    susitarimas pasirašytas Madride 1995 m. gruodžio15 iki 31 d.


title: 2013/398/ES: 2012 m. gruodžio 20 d. Tarybos ir Taryboje posėdžiavusių valstybių narių vyriausybių atstovų sprendimas dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo pasirašymo Europos Sąjungos vardu ir laikino taikymo

text:
2.8.2013

               LT

               Europos Sąjungos oficialusis leidinys

               L 208/1

         TARYBOS IR TARYBOJE POSĖDŽIAVUSIŲ VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2012 m. gruodžio 20 d.
   dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo pasirašymo Europos Sąjungos vardu ir laikino taikymo
   (2013/398/ES)
   EUROPOS SĄJUNGOS TARYBA IR TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi ir 218 straipsnio 8 dalies pirma pastraipa,
   atsižvelgdami į Europos Komisijos pasiūlymą,
   kadangi:

               (1)

               pagal 2008 m. balandžio 8 d. Tarybos ir Taryboje posėdžiavusių Europos Sąjungos valstybių narių vyriausybių atstovų sprendimą, kuriuo Komisija įgaliojama pradėti derybas, Komisija Sąjungos ir valstybių narių vardu derėjosi dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo (toliau – susitarimas). Derybos sėkmingai baigtos, susitarimą parafavus 2012 m. liepos 30 d.;

               (2)

               kadangi susitarime yra nuostatų, susijusių tiek su Sąjungos, tiek su valstybių narių kompetencija, siekiant užtikrinti glaudų bendradarbiavimą ir vieningumą tarptautiniuose santykiuose, Taryba ir valstybės narės šį sprendimą turėtų priimti kartu. Be to, šiuo sprendimu taip pat siekiama užtikrinti vienodą taikymą Jungtinio komiteto, įsteigto pagal susitarimo 22 straipsnį, atžvilgiu;

               (3)

               numatytose taisyklėse, kuriomis siekiama užtikrinti tokį glaudų bendradarbiavimą ir vieningumą, turėtų būti aiškiai nurodoma dėl atstovavimo „vietoje“inter alia, patvirtinant jungtinio ir bendro požiūrio būtinybę. Mišrių susitarimų atveju, šiomis taisyklėmis ir toliau taip pat turėtų būti visapusiškai laikomasi Sąjungos ir valstybių narių kompetencijos padalijimo bei Sąjungos procedūrų dėl Sąjungos pozicijos nustatymo ir Sąjungos atstovavimo Jungtiniame komitete;

               (4)

               susitarimas turėtų būti pasirašytas ir laikinai taikomas kol bus užbaigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Pasirašymas
   Įgaliojama Sąjungos vardu pasirašyti Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimą su sąlyga, kad susitarimas bus sudarytas. Susitarimo tekstas pridedamas prie šio sprendimo.
   2 straipsnis
   Įgaliojimas pasirašyti
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą.
   3 straipsnis
   Laikinas taikymas
   Iki susitarimo įsigaliojimo Sąjunga ir jos valstybės narės, vadovaudamosi galiojančiomis vidaus procedūromis ir (arba) teisės aktais, susitarimą laikinai taiko nuo susitarimo pasirašymo dienos (1).
   4 straipsnis
   Jungtinis komitetas
   1.   Komisijos ir valstybių narių atstovai atstovauja atitinkamai Europos Sąjungai ir jos valstybėms narėms susitarimo 22 straipsniu įsteigtame Jungtiniame komitete.
   2.   Poziciją, kurios turi laikytis Sąjunga ir kurią turi remti jos valstybės narės Jungtiniame komitete išskirtinės Sąjungos kompetencijos klausimais, dėl kurių nereikia priimti teisinį poveikį turinčių sprendimų, nustato Komisija ir iš anksto praneša Tarybai ir valstybėms narėms.
   3.   Poziciją, kurios turi laikytis Sąjunga ir jos valstybės narės Jungtiniame komitete dėl klausimų, išskyrus nurodytus 2 dalyje, dėl kurių nereikia priimti teisinį poveikį turinčių sprendimų, kartu nustato Komisija ir valstybės narės.
   4.   Poziciją, kurios turi laikytis Sąjunga ir kurią turi remti jos valstybės narės dėl Jungtinio komiteto teisinį poveikį turinčių sprendimų Sąjungos išskirtinės kompetencijos klausimais tvirtina Taryba kvalifikuota balsų dauguma remdamasi Komisijos pasiūlymu, nebent pagal Europos Sąjungos sutartį ir Sutartį dėl Europos Sąjungos veikimo nustatytas taikomas balsavimo procedūras numatyta kitaip.
   5.   Sąjungos ir jos valstybių narių poziciją dėl Jungtinio komiteto teisinį poveikį turinčių sprendimų, išskyrus nurodytus 4 dalyje, tvirtina Taryba, kvalifikuota balsų dauguma remdamasi Komisijos pasiūlymu, nebent pagal Europos Sąjungos sutartį ir Sutartį dėl Europos Sąjungos veikimo nustatytas taikomas balsavimo procedūras numatyta kitaip, ir valstybės narės.
   5 straipsnis
   Ginčų sprendimas
   1.   Susitarimo 23 straipsnyje nustatytose ginčų sprendimo procedūrose Sąjungai atstovauja Komisija.
   2.   Sprendimą sustabdyti teises ir privilegijas pagal susitarimo 23 straipsnio 7 dalį priima Taryba kvalifikuota balsų dauguma remdamasi Komisijos pasiūlymu.
   3.   Sprendimus dėl visų kitų atitinkamų veiksmų, kurių turėtų būti imtasi pagal susitarimo 23 straipsnį Sąjungos kompetencijos klausimais, priima Komisija, konsultuodamasi su Tarybos paskirtu Specialiu valstybių narių atstovų komitetu.
   6 straipsnis
   Informacijos teikimas Komisijai
   1.   Valstybės narės nedelsdamos praneša Komisijai, jei jos pagal susitarimo 4 straipsnį ketina priimti sprendimą atsisakyti Izraelio Valstybės oro susisiekimo bendrovei išduoti leidimą, jį atšaukti, sustabdyti jo galiojimą ar jį apriboti.
   2.   Valstybės narės nedelsdamos praneša Komisijai apie visus jų pagal susitarimo 13 straipsnį pateiktus ar gautus prašymus arba pranešimus.
   3.   Valstybės narės nedelsdamos praneša Komisijai apie visus jų pagal susitarimo 14 straipsnį pateiktus ar gautus prašymus arba pranešimus.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 20 d.

            Tarybos vardu

            Pirmininkas

         E. FLOURENTZOU

      (1)  Susitarimo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2009/72/EB: 2008 m. gruodžio 15 d. Komisijos sprendimas, sudaryti Mokėjimo sistemų rinkos ekspertų grupę

text:
28.1.2009

               LT

               Europos Sąjungos oficialusis leidinys

               L 24/15

      KOMISIJOS SPRENDIMAS

   2008 m. gruodžio 15 d.
   sudaryti Mokėjimo sistemų rinkos ekspertų grupę
   (2009/72/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Vienas iš svarbiausių Bendrijos tikslų yra užtikrinti tinkamą vidaus rinkos, kurios esminė dalis yra mokėjimo paslaugos, veikimą. Sparčiai vykstant inovacijų ir technologinei pažangai, vidaus rinkai svarbu turėti patikimas, patogias naudotojui, veiksmingas ir saugias mokėjimo sistemas, vienodai naudingas tiek paslaugų teikėjams, tiek naudotojams.

               (2)

               Pagal geresnio reglamentavimo principus, Komisijos nuomone, labai svarbu tinkamai konsultuotis su skirtingomis suinteresuotosiomis šalimis, ypač mokėjimo paslaugų teikėjais ir naudotojais, plėtojant mokėjimo sistemų politiką. Šiuo tikslu Komisijai gali tekti pasitelkti patariamojo organo specialistų žinias.

               (3)

               Būtina sudaryti mokėjimo sistemų ekspertų grupę ir apibrėžti jos uždavinius bei struktūrą.

               (4)

               Kaip teigiama Baltojoje knygoje dėl 2005–2010 m. finansinių paslaugų politikos, Komisijai itin svarbu, kad būtų proporcingai atstovaujama naudotojams. Todėl grupė turėtų padėti Komisijai pasinaudoti tinkamiausiu suinteresuotųjų šalių atstovavimu.

               (5)

               Grupę turėtų sudaryti asmenys, turintys būtinos patirties mokėjimo sistemų srityje. Tačiau joje turėtų būti tik privačių suinteresuotųjų šalių atstovai, nes valstybinės institucijos ir centriniai bankai turi savo konsultacinę grupę mokėjimo sistemų srityje.

               (6)

               Grupė turėtų padėti Komisijai rengti ir įgyvendinti mokėjimo sistemų politiką.

               (7)

               Nepažeidžiant saugumo taisyklių, kurių tekstas kaip Komisijos darbo tvarkos taisyklių priedas pateikiamas Sprendime 2001/844/EB, EAPB, Euratomas (1), reikėtų numatyti naujosios grupės nariams taikomas informacijos atskleidimo taisykles.

               (8)

               Grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2),

         NUSPRENDĖ:
   1 straipsnis
   Mokėjimo sistemų rinkos ekspertų grupė
   Sudaroma Mokėjimo sistemų rinkos ekspertų grupė (toliau – Grupė).
   2 straipsnis
   Uždaviniai
   Grupės uždaviniai yra tokie:

               a)

               padėti Komisijai rengti teisės aktus ar politikos iniciatyvas, susijusias su mokėjimo sistemomis, įskaitant sukčiavimo prevencijos klausimus, susijusius su mokėjimo sektoriumi ir mokėjimo sistemų naudotojais;

               b)

               teikti informaciją apie praktinį šios politikos įgyvendinimą;

               c)

               keistis nuomonėmis apie naujausią gerąją patirtį ir užtikrinti potencialių rinkos problemų stebėseną.

         3 straipsnis
   Konsultacijos
   Komisija gali konsultuotis su Grupe visais klausimais, susijusiais su mokėjimo sistemomis, įskaitant sukčiavimo prevencijos klausimus, susijusius su mokėjimo sektoriumi ir mokėjimo sistemų naudotojais.
   4 straipsnis
   Narystė. Narių skyrimas
   1.   Grupę sudaro ne daugiau kaip 50 narių.
   2.   Komisija skiria Grupės narius iš 2 straipsnyje nurodytos srities ekspertų, paskelbusi kvietimą teikti paraiškas šiems asmenims:

               a)

               mokėjimo sektoriaus, įskaitant įmones ir asociacijas, atstovams;

               b)

               mokėjimo sistemų naudotojų, įskaitant įmones ir asociacijas, atstovams;

               c)

               privačių įstaigų, aktyviai dalyvaujančių vykdant mokėjimo sukčiavimo prevenciją, atstovams;

               d)

               asmenims, turintiems mokslinio darbo patirties 2 straipsnyje nurodytoje srityje arba pripažintiems tos srities žinovams.

         3.   2 dalyje nurodyti nariai norą dalyvauti Grupės darbe išreiškia raštu.
   4.   Komisija įvertina kiekvieno eksperto tinkamumą remdamasi šiais kriterijais:

               a)

               atitinkamos įrodomos žinios ir patirtis, susijusios su Grupės įgaliojimų sritimi;

               b)

               neseniai įgyta praktinė kompetencija ar patirtis;

               c)

               toks finansų srityje įprastai naudojamos kalbos mokėjimas, kad ekspertas galėtų dalyvauti diskusijose ir rengti ataskaitų projektus ta kalba.

         Teikiant paraišką būtina kartu pateikti dokumentus, įrodančius, kad siūlomas ekspertas atitinka šioje dalyje išdėstytus reikalavimus.
   5.   Komisija skiria narius, atsižvelgdama į poreikį atstovauti visų suinteresuotųjų šalių interesams. Be to, rinkdamasi iš gautų pasiūlymų, Komisija užtikrina proporcingą atstovavimą naudotojams, platų geografinį atstovavimą ir lyčių pusiausvyrą.
   6.   Siūlomi ekspertai, kurie pripažinti tinkamais, bet nepaskirti, gali būti įtraukti į rezervo sąrašą, kuriuo Komisija gali pasinaudoti skirdama naujus narius vietoj senųjų.
   7.   Taikomos šios nuostatos:

               a)

               nariai, kuriuos siūlo mokėjimo sektorius, mokėjimo sistemų naudotojai arba privačios įstaigos, dalyvaujančios mokėjimo sukčiavimo prevencijos veikloje, skiriami kaip suinteresuotosios šalys;

               b)

               nariai, turintys mokslinio darbo patirties arba pripažinti srities žinovai skiriami kaip individualūs asmenys;

               c)

               Grupės narių mandatas įsigalioja nuo pirmo Grupės posėdžio; narių kadencija tęsiasi tol, kol jų nepakeičia kiti, arba iki mandato galiojimo pabaigos;

               d)

               nariai, kurie nebegali veiksmingai prisidėti prie Grupės svarstymų, kurie atsistatydina arba kurie neatitinka šiame straipsnyje arba Sutarties 287 straipsnyje išdėstytų sąlygų, gali būti pakeičiami kitais iki jų kadencijos pabaigos;

               e)

               kaip individualūs asmenys paskirti nariai kiekvienais metais pasirašo įsipareigojimą veikti visuomenės interesais ir deklaraciją, kurioje nurodo, ar yra kokių nors interesų, galinčių turėti įtakos jų objektyvumui;

               f)

               narių vardai ir pavardės skelbiami Europos Komisijos ekspertų grupių registre ir Vidaus rinkos ir paslaugų generalinio direktorato interneto svetainėje; narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.

         5 straipsnis
   Darbas
   1.   Grupei pirmininkauja Komisijos atstovas.
   2.   Komisijai pritarus, konkretiems klausimams nagrinėti gali būti sudaromi pogrupiai, kurių įgaliojimus nustato Grupė; tokie pogrupiai išformuojami, kai tik įvykdo jiems paskirtas užduotis.
   3.   Komisijos atstovas gali kviesti dalyvauti Grupės ir pogrupių veikloje konkrečios srities žinių turinčius ekspertus ir stebėtojus.
   4.   Dalyvaujant Grupės ar pogrupių svarstymuose gautos informacijos negalima atskleisti, kai Komisija teigia, kad informacija yra konfidencialaus pobūdžio.
   5.   Paprastai Grupė ir jos pogrupiai posėdžiauja Komisijos patalpose pagal Komisijos nustatytą tvarką ir grafiką. Grupės sekretoriatą skiria Komisija. Grupės ir jos pogrupių posėdžiuose gali dalyvauti tos srities interesų turintys Komisijos pareigūnai.
   6.   Vadovaudamasi Komisijos priimtomis standartinėmis darbo tvarkos taisyklėmis, Grupė priima savo darbo tvarkos taisykles.
   7.   Komisija gali atitinkamo dokumento originalo kalba internete skelbti visas Grupės parengtas santraukas, išvadas, dalines išvadas arba darbinius dokumentus.
   6 straipsnis
   Išlaidų dengimas
   1.   Vadovaudamasi Komisijos taisyklėmis dėl išorės ekspertų išlaidų kompensavimo, Komisija apmoka narių, ekspertų ir stebėtojų kelionių ir, kai reikia, pragyvenimo išlaidas.
   2.   Nariai, ekspertai ir stebėtojai už savo paslaugas atlygio negauna.
   3.   Posėdžių išlaidos atlyginamos neviršijant metinio biudžeto, kurį Grupei skiria atsakingos Komisijos tarnybos.

      Priimta Briuselyje, 2008 m. gruodžio 15 d.

            Komisijos vardu

         Charlie McCREEVY

            Komisijos narys

      (1)  OL L 317, 2001 12 3, p. 1.

      (2)  OL L 8, 2001 1 12, p. 1.


Svarbus teisinis pranešimas

|

2012 m. kovo 9 d. Tarybos sprendimas 2012/768/BUSP dėl Europos Sąjungos ir buvusiosios Jugoslavijos Respublikos Makedonijos susitarimo, kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo - Europos Sąjungos ir buvusiosios Jugoslavijos Respublikos Makedonijos susitarimas, kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygos

Oficialusis leidinys L 338 , 12/12/2012 p. 0001 - 0010

		Tarybos sprendimas 2012/768/BUSP2012 m. kovo 9 d.dėl Europos Sąjungos ir buvusiosios Jugoslavijos Respublikos Makedonijos susitarimo, kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymoEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 37 straipsnį,atsižvelgdama į Sutartį dėl Europos Sąjungos veikimo, ypač į jos 218 straipsnio 5 ir 6 dalis,atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,kadangi:(1) trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai;(2) 2010 m. balandžio 26 d. Tarybai priėmus sprendimą, kuriuo leista pradėti derybas, vyriausiasis įgaliotinis derybose susitarė dėl Europos Sąjungos ir buvusiosios Jugoslavijos Respublikos Makedonijos susitarimo, kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygos (toliau – Susitarimas);(3) Susitarimas turėtų būti patvirtintas,PRIĖMĖ ŠĮ SPRENDIMĄ:1 straipsnisEuropos Sąjungos ir buvusiosios Jugoslavijos Respublikos Makedonijos susitarimas, kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygos (toliau – Susitarimas), patvirtinamas Sąjungos vardu.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Sąjungą.3 straipsnisTarybos pirmininkas Sąjungos vardu pateikia Susitarimo 16 straipsnio 1 dalyje nurodytą pranešimą.4 straipsnisŠis sprendimas įsigalioja jo priėmimo dieną.Priimta Briuselyje 2012 m. kovo 9 d.Tarybos varduPirmininkėI. Auken--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to propose that, if it is acceptable to your Government, this letter and your confirmation shall together take the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations.The text of the aforementioned Agreement, herewith annexed, has been approved for signature and conclusion, on behalf of the European Union, by a decision of the Council of the European Union on 9 March 2012 and is, consequently, binding on the Union. Pending its entry into force, this Agreement, in accordance with its Article 16.2, shall be provisionally applied from today’s date.Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action ServiceEncl.175 Rue de la Loi,1048 Brussels, Belgium--------------------------------------------------VERTIMASEuropos Sąjungos ir buvusiosios Jugoslavijos Respublikos Makedonijossusitarimas,kuriuo nustatomos buvusiosios Jugoslavijos Respublikos Makedonijos dalyvavimo Europos Sąjungos krizių valdymo operacijose bendrosios sąlygosEUROPOS SĄJUNGAirBUVUSIOJI JUGOSLAVIJOS RESPUBLIKA MAKEDONIJA,toliau – Šalys,KADANGI:(1) Europos Sąjunga gali nuspręsti imtis veiksmų krizių valdymo srityje;(2) Europos Sąjunga nuspręs, ar trečiosios valstybės bus pakviestos dalyvauti ES krizių valdymo operacijoje. Buvusioji Jugoslavijos Respublika Makedonija gali priimti Europos Sąjungos kvietimą ir pasiūlyti savo įnašą. Tuo atveju Europos Sąjunga nuspręs, ar priimti pasiūlytą buvusiosios Jugoslavijos Respublikos Makedonijos įnašą;(3) buvusiosios Jugoslavijos Respublikos Makedonijos dalyvavimo ES krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo dalyvavimo bendrosios sąlygos, o ne apibrėžiamos kiekvienai operacijai atskirai;(4) toks susitarimas turėtų nedaryti poveikio Europos Sąjungos sprendimų priėmimo autonomiškumui ir neturėtų iš anksto nulemti kiekvienu atveju atskirai priimamo sprendimo dalyvauti ES krizių valdymo operacijoje;(5) toks susitarimas turėtų būti taikomas tik būsimoms ES krizių valdymo operacijoms ir neturėtų pažeisti jokių galiojančių susitarimų, kuriais reglamentuojamas buvusiosios Jugoslavijos Respublikos Makedonijos dalyvavimas jau vykdomoje ES krizių valdymo operacijoje,SUSITARĖ:I SKIRSNISBENDROSIOS NUOSTATOS1 straipsnisSprendimai dėl dalyvavimo1. Europos Sąjungai priėmus sprendimą pakviesti buvusiąją Jugoslavijos Respubliką Makedoniją dalyvauti ES krizių valdymo operacijoje ir pastarajai valstybei nusprendus dalyvauti, ta valstybė pateikia informaciją apie Europos Sąjungai siūlomą savo įnašą.2. Europos Sąjunga įvertina pasiūlytą įnašą konsultuodamasi su buvusiąja Jugoslavijos Respublika Makedonija.3. Europos Sąjunga iš anksto kuo greičiau nurodo buvusiajai Jugoslavijos Respublikai Makedonijai tikėtiną įnašo bendrosioms operacijos išlaidoms padengti dydį, kad padėtų buvusiajai Jugoslavijos Respublikai Makedonijai suformuluoti savo pasiūlymą.4. Europos Sąjunga laišku praneša buvusiajai Jugoslavijos Respublikai Makedonijai apie to įvertinimo rezultatus, kad užtikrintų jos dalyvavimą pagal šio Susitarimo nuostatas.2 straipsnisBendrosios sąlygos1. Buvusioji Jugoslavijos Respublika Makedonija prisijungia prie Tarybos sprendimo, kuriuo Europos Sąjungos Taryba nusprendžia, kad Europos Sąjunga vykdys krizių valdymo operaciją, ir prie bet kokio kito sprendimo, kuriuo Europos Sąjungos Taryba nusprendžia pratęsti ES krizių valdymo operaciją, remdamasi šio Susitarimo nuostatomis ir bet kuriais reikalingais įgyvendinimo susitarimais.2. Buvusiosios Jugoslavijos Respublikos Makedonijos įnašas į ES krizių valdymo operaciją nedaro poveikio ES sprendimų priėmimo autonomiškumui.3 straipsnisPersonalo ir pajėgų statusas1. Į ES civilinio krizių valdymo operaciją buvusiosios Jugoslavijos Respublikos Makedonijos komandiruoto personalo ir (arba) į ES karinio krizių valdymo operaciją nusiųstų buvusiosios Jugoslavijos Respublikos Makedonijos pajėgų statusas grindžiamas Europos Sąjungos ir valstybės (-ių), kurioje (-iose) vykdoma operacija, sudarytu susitarimu dėl pajėgų ir (arba) misijos statuso, jei toks yra.2. Į štabą ar vadovaujančius padalinius, įsikūrusius ne toje (-ose) valstybėje (-ėse), kurioje (-iose) vykdoma ES krizių valdymo operacija, nusiųsto personalo statusas grindžiamas atitinkamo štabo ir vadovaujančių padalinių susitarimais su buvusiąja Jugoslavijos Respublika Makedonija.3. Nedarant poveikio 1 dalyje minėtam susitarimui dėl pajėgų ir (arba) misijos statuso, buvusioji Jugoslavijos Respublika Makedonija turi jurisdikciją savo personalo, dalyvaujančio ES krizių valdymo operacijoje, atžvilgiu. Tais atvejais, kai buvusiosios Jugoslavijos Respublikos Makedonijos pajėgos veikia Europos Sąjungos valstybės narės laive ar orlaivyje, pastaroji valstybė turi jurisdikciją pagal savo vidaus įstatymus ir procedūras.4. Buvusioji Jugoslavijos Respublika Makedonija yra atsakinga už atsakymą į bet kokias su dalyvavimu ES krizių valdymo operacijose susijusias pretenzijas, pateikiamas jos personalo ar susijusias su juo, ir atsakinga už bet kokio ieškinio, ypač teisinio ar drausminio, pareiškimą bet kuriam savo personalo nariui pagal savo įstatymus ir kitus teisės aktus.5. Šalys susitaria atsisakyti visų pretenzijų, išskyrus sutartinius reikalavimus, viena kitai dėl žalos, padarytos bet kuriai iš Šalių priklausančiam ir (arba) jos valdomam turtui, jo praradimo ar sunaikinimo, arba dėl bet kurios iš Šalių personalo sužalojimo ar mirties, sukelto jiems atliekant tarnybines pareigas vykdant šiame Susitarime numatytą veiklą, išskyrus didelio neatsargumo ar tyčinio nusižengimo atvejus.6. Buvusioji Jugoslavijos Respublika Makedonija įsipareigoja pateikti deklaraciją dėl pretenzijų bet kuriai valstybei, dalyvaujančiai ES krizių valdymo operacijoje, kurioje dalyvauja buvusioji Jugoslavijos Respublika Makedonija, atsisakymo, ir tai padaryti pasirašydama šį Susitarimą.7. Europos Sąjunga įsipareigoja užtikrinti, kad Europos Sąjungos valstybės narės pateiktų deklaraciją dėl pretenzijų buvusiajai Jugoslavijos Respublikai Makedonijai atsisakymo jai ateityje dalyvaujant ES krizių valdymo operacijoje, ir tai padaryti pasirašydama šį Susitarimą.4 straipsnisĮslaptinta informacija2005 m. kovo 25 d. Skopjėje sudarytas buvusiosios Jugoslavijos Respublikos Makedonijos Vyriausybės ir Europos Sąjungos susitarimas dėl keitimosi įslaptinta informacija taikomas vykdant ES krizių valdymo operacijas.II SKIRSNISDALYVAVIMO CIVILINIO KRIZIŲ VALDYMO OPERACIJOSE NUOSTATOS5 straipsnisĮ ES civilinio krizių valdymo operaciją komandiruotas personalas1. Buvusioji Jugoslavijos Respublika Makedonija:a) užtikrina, kad į ES civilinio krizių valdymo operaciją komandiruotas jos personalas atliktų savo misiją vadovaudamasis:- Tarybos sprendimu ir vėlesniais pakeitimais, kaip nurodyta 2 straipsnio 1 dalyje,- operacijos planu,- įgyvendinimo priemonėmis;b) laiku informuoja ES civilinio krizių valdymo operacijos misijos vadovą (toliau – misijos vadovas) ir Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) apie bet kokį savo įnašo į ES civilinio krizių valdymo operaciją pakeitimą.2. Buvusiosios Jugoslavijos Respublikos Makedonijos kompetentinga institucija atlieka į ES civilinio krizių valdymo operaciją komandiruojamo personalo sveikatos patikrinimą, skiepijimą ir išduoda medicininius pažymėjimus, kad darbuotojai gali eiti pareigas. Į ES civilinio krizių valdymo operaciją komandiruotas personalas pateikia tų pažymėjimų kopiją.6 straipsnisPavaldumo tvarka1. Dalyvaujančios valstybės komandiruotas personalas vykdo savo pareigas ir elgiasi išimtinai atsižvelgdamas į ES civilinio krizių valdymo operacijos interesus.2. Visas personalas išlieka visiškai pavaldus savo nacionalinėms valdžios institucijoms.3. Nacionalinės valdžios institucijos perduoda operacinį valdymą Europos Sąjungai.4. Misijos vadovas yra atsakingas už ES civilinio krizių valdymo operaciją, jai vadovauja ir vykdo jos kontrolę veiksmų vietoje.5. Misijos vadovas vadovauja ES civilinio krizių valdymo operacijai ir administruoja jos kasdienę veiklą.6. Buvusioji Jugoslavijos Respublika Makedonija turi tas pačias teises ir pareigas tvarkant kasdienę operacijos veiklą kaip ir operacijoje dalyvaujančios Europos Sąjungos valstybės narės, remiantis 2 straipsnio 1 dalyje nurodytais teisiniais dokumentais.7. Misijos vadovas yra atsakingas už ES civilinio krizių valdymo operacijos personalo drausmės kontrolę. Prireikus atitinkama nacionalinė valdžios institucija imasi drausminių priemonių.8. Buvusioji Jugoslavijos Respublika Makedonija skiria nacionalinio kontingento koordinatorių (NKK), kuris atstovauja operacijoje dalyvaujančiam jos nacionaliniam kontingentui. NKK nacionaliniais klausimais atsiskaito misijos vadovui ir yra atsakingas už kasdienę kontingento drausmę.9. Sprendimą užbaigti operaciją priima Europos Sąjunga, pasikonsultavusi su buvusiąja Jugoslavijos Respublika Makedonija, jei operacijos nutraukimo dieną buvusioji Jugoslavijos Respublika Makedonija vis dar prisideda prie ES civilinio krizių valdymo operacijos.7 straipsnisFinansiniai aspektai1. Nedarant poveikio 8 straipsniui, dalyvaujanti valstybė prisiima visas išlaidas, susijusias su jos dalyvavimu operacijoje, išskyrus einamąsias išlaidas, kaip išdėstyta operacijos veiklos biudžete.2. Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą buvusioji Jugoslavijos Respublika Makedonija, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl misijos statuso.8 straipsnisĮnašas į veiklos biudžetą1. Buvusioji Jugoslavijos Respublika Makedonija prisideda prie ES civilinio krizių valdymo operacijos veiklos biudžeto finansavimo.2. Šis įnašas į veiklos biudžetą apskaičiuojamas pagal tą iš toliau nurodytų formulių, kurią taikant gaunama mažesnė suma:a) orientacinės sumos dalis, proporcinga buvusiosios Jugoslavijos Respublikos Makedonijos BNP ir visų valstybių, prisidedančių prie operacijos veiklos biudžeto, BNP sumos santykiui; arbab) veiklos biudžetui skirtos orientacinės sumos dalis, proporcinga buvusiosios Jugoslavijos Respublikos Makedonijos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykiui.3. Nepaisant 1 ir 2 dalių, dalyvaujanti valstybė neprisideda prie Europos Sąjungos valstybių narių personalui mokamų dienpinigių finansavimo.4. Nepaisant 1 dalies, Europos Sąjunga iš principo atleidžia dalyvaujančią valstybę nuo finansinių įnašų, skirtų konkrečiai ES civilinio krizių valdymo operacijai, jeigu:a) Europos Sąjunga nusprendžia, kad buvusioji Jugoslavijos Respublika Makedonija reikšmingai prisideda prie operacijos, ir tai yra labai svarbu tai operacijai; arbab) buvusiosios Jugoslavijos Respublikos Makedonijos BNP vienam gyventojui neviršija nei vienos Europos Sąjungos valstybės narės BNP vienam gyventojui.5. Misijos vadovas ir atitinkamos buvusiosios Jugoslavijos Respublikos Makedonijos administracinės tarnybos pasirašo susitarimą dėl buvusiosios Jugoslavijos Respublikos Makedonijos įnašų į ES civilinio krizių valdymo operacijos veiklos biudžetą mokėjimo. Į tą susitarimą įtraukiamos, inter alia, nuostatos dėl:a) atitinkamos sumos;b) finansinio įnašo mokėjimo tvarkos;c) audito procedūros.III SKIRSNISDALYVAVIMO KARINIO KRIZIŲ VALDYMO OPERACIJOSE NUOSTATOS9 straipsnisDalyvavimas ES karinio krizių valdymo operacijoje1. Buvusioji Jugoslavijos Respublika Makedonija užtikrina, kad ES karinio krizių valdymo operacijoje dalyvaujančios jos pajėgos ir personalas atliktų savo misiją vadovaudamiesi:a) Tarybos sprendimu ir vėlesniais pakeitimais, kaip nurodyta 2 straipsnio 1 dalyje;b) operacijos planu;c) įgyvendinimo priemonėmis.2. Dalyvaujančių valstybių komandiruotas personalas vykdo savo pareigas ir elgiasi išimtinai atsižvelgdamas į ES karinio krizių valdymo operacijos interesus.3. Buvusioji Jugoslavijos Respublika Makedonija laiku informuoja ES operacijos vadą apie bet kokį savo dalyvavimo operacijoje pasikeitimą.10 straipsnisPavaldumo tvarka1. Visos ES karinio krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinėms valdžios institucijoms.2. Vadovavimą savo pajėgų ir personalo veiklai ir taktinį vadovavimą ir (arba) kontrolę nacionalinės valdžios institucijos perduoda ES operacijos vadui, kuris turi teisę perduoti savo įgaliojimus.3. Buvusioji Jugoslavijos Respublika Makedonija turi tas pačias teises ir pareigas administruojant kasdienę operacijos veiklą kaip ir dalyvaujančios Europos Sąjungos valstybės narės.4. ES operacijos vadas, pasikonsultavęs su buvusiąja Jugoslavijos Respublika Makedonija, gali bet kada pareikalauti atšaukti dalyvaujančios valstybės įnašą.5. Buvusioji Jugoslavijos Respublika Makedonija skiria vyriausiąjį karinį atstovą (VKA), kuris ES karinio krizių valdymo operacijoje atstovauja buvusiosios Jugoslavijos Respublikos Makedonijos kontingentui. VKA konsultuojasi su ES pajėgų vadu visais su operacija susijusiais klausimais ir yra atsakingas už kasdienę buvusiosios Jugoslavijos Respublikos Makedonijos kontingento drausmę.11 straipsnisFinansiniai aspektai1. Nedarant poveikio šio susitarimo 12 straipsniui, dalyvaujanti valstybė prisiima visas išlaidas, susijusias su jos dalyvavimu operacijoje, išskyrus bendrai finansuojamas išlaidas, kaip numatyta 2 straipsnio 1 dalyje nurodytuose teisiniuose dokumentuose, taip pat 2011 m. gruodžio 19 d. Tarybos sprendime 2011/871/BUSP, nustatančiame Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena) [1].2. Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą buvusioji Jugoslavijos Respublika Makedonija, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl pajėgų statuso.12 straipsnisĮnašas į bendrąsias išlaidas1. Buvusioji Jugoslavijos Respublika Makedonija prisideda prie ES karinio krizių valdymo operacijos bendrųjų išlaidų finansavimo.2. Šis įnašas į bendrąsias išlaidas apskaičiuojamas pagal tą iš toliau nurodytų dviejų formulių, kurią taikant gaunama mažesnė suma:a) bendrųjų išlaidų dalis, kuri proporcingai atitinka buvusiosios Jugoslavijos Respublikos Makedonijos BNP ir visų valstybių, prisidedančių prie bendrųjų operacijos išlaidų, BNP sumos santykį; arbab) bendrųjų išlaidų dalis, kuri proporcingai atitinka buvusiosios Jugoslavijos Respublikos Makedonijos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykį.Jei naudojama pirmos pastraipos b punkte nurodyta formulė ir buvusioji Jugoslavijos Respublika Makedonija suteikia personalą tik į operacijos arba pajėgų štabą, atsižvelgiama į jos personalo ir bendro atitinkamų štabų personalo skaičiaus santykį. Kitais atvejais atsižvelgiama į viso dalyvaujančios valstybės suteikto personalo ir bendro operacijoje dalyvaujančio personalo skaičiaus santykį.3. Nepaisant 1 dalies, Europos Sąjunga iš esmės atleidžia dalyvaujančią valstybę nuo finansinių įnašų į konkrečios ES karinio krizių valdymo operacijos bendrąsias išlaidas, jeigu:a) Europos Sąjunga nusprendžia, kad buvusioji Jugoslavijos Respublika Makedonija reikšmingai prisideda prie turto ir (arba) pajėgumų, kurie yra būtini operacijai; arbab) buvusiosios Jugoslavijos Respublikos Makedonijos BNP vienam gyventojui neviršija nei vienos Europos Sąjungos valstybės narės BNP vienam gyventojui.4. Sudaromas susitarimas su Tarybos sprendime 2011/871/BUSP numatytu administratoriumi ir buvusiosios Jugoslavijos Respublikos Makedonijos kompetentingomis administracinėmis valdžios institucijomis. Į tą susitarimą, inter alia, įtraukiamos nuostatos dėl:a) atitinkamos sumos;b) finansinio įnašo mokėjimo tvarkos;c) audito procedūros.IV SKIRSNISBAIGIAMOSIOS NUOSTATOS13 straipsnisSusitarimai šiam Susitarimui įgyvendintiNedarant poveikio 8 straipsnio 5 dalies ir 12 straipsnio 4 dalies nuostatoms, vyriausiasis įgaliotinis ir atitinkamos buvusiosios Jugoslavijos Respublikos Makedonijos valdžios institucijos sudaro reikalingus techninius ir administracinius susitarimus šiam Susitarimui įgyvendinti.14 straipsnisĮsipareigojimų nesilaikymasJei viena iš Šalių nesilaiko šiame Susitarime nustatytų savo įsipareigojimų, kita Šalis turi teisę nutraukti šį Susitarimą, apie tai pranešusi raštu prieš vieną mėnesį.15 straipsnisGinčų sprendimasGinčus dėl šio Susitarimo aiškinimo ar taikymo Šalys sprendžia diplomatinėmis priemonėmis.16 straipsnisĮsigaliojimas1. Šis Susitarimas įsigalioja kito mėnesio po to, kai Šalys praneša viena kitai apie jo įsigaliojimui būtinų teisinių vidaus procedūrų užbaigimą, pirmą dieną.2. Šis Susitarimas laikinai taikomas nuo jo pasirašymo dienos.3. Šis Susitarimas reguliariai peržiūrimas.4. Šis Susitarimas gali būti iš dalies keičiamas Šalių tarpusavio rašytiniu susitarimu.5. Bet kuri Šalis gali denonsuoti šį Susitarimą, raštu pateikdama denonsavimo pranešimą kitai Šaliai. Toks denonsavimas įsigalioja praėjus šešiems mėnesiams po to, kai kita Šalis gavo pranešimą.Priimta Briuselyje du tūkstančiai dvyliktų metų spalio dvidešimt devintą dieną 2 egzemplioriais anglų kalba.[1] OL L 343, 2011 12 23, p. 35.--------------------------------------------------+++++ TIFF +++++РЕПУБЛИКА МАКЕДОНИЈАМИНИСТЕРСТВО ЗА НАДВОРЕШНИ РАБОТИREPUBLIC PF MACEDONIAMINISTRY OF FOREIGN AFFAIRSМинистер/ MinisterBrussels, 29 October 2012Sir,On behalf of the Government of the Republic of Macedonia I have the honour to acknowledge receipt of your letter dated 29 of October 2012 regarding the signature of the Agreement between the Republic of Macedonia and the European Union establishing a framework for the participation of the Republic of Macedonia in European Union crisis management operations.I hereby confirm that the Government of the Republic of Macedonia agrees with the provisions of the aforementioned Agreement, and considers the said Agreement as being signed with your letter and this letter of confirmation.However, I declare that the Republic of Macedonia does not accept the denomination used for my country in the text of the above-mentioned Agreement having in view that the constitutional name of my country is the Republic of Macedonia.Please accept, Sir, the assurances of my highest consideration.Nikola Poposki+++++ TIFF +++++ToMr. Pierre VimontExecutive Secretary GeneralEuropean External Action ServiceCOUNCIL OF THE EUROPEAN UNION--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to acknowledge receipt of your letter of today's date.The European Union notes that the Exchange of Letters between the European Union and the former Yugoslav Republic of Macedonia, which takes the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations, has been accomplished and that this cannot be interpreted as acceptance or recognition by the European Union in whatever form or content of a denomination other than the "former Yugoslav Republic of Macedonia".Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action Service175 Rue de la Loi,1048 Brussels, Belgium--------------------------------------------------DEKLARACIJOSES valstybių narių deklaracija:"Taikydamos ES Tarybos sprendimą dėl ES krizių valdymo operacijos, kurioje dalyvauja buvusioji Jugoslavijos Respublika Makedonija, ES valstybės narės, kiek įmanoma pagal jų vidaus teisines sistemas, stengsis kiek galima atsisakyti pretenzijų buvusiajai Jugoslavijos Respublikai Makedonijai dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:- buvo sukelti buvusiosios Jugoslavijos Respublikos Makedonijos personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus,- arba atsirado naudojant bet kurį buvusiajai Jugoslavijos Respublikai Makedonijai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio buvusiosios Jugoslavijos Respublikos Makedonijos ES krizių valdymo operacijos personalo didelio neatsargumo ar tyčinio nusižengimo atvejus."Buvusiosios Jugoslavijos Respublikos Makedonijos deklaracija:"Taikydama ES Tarybos sprendimą dėl ES krizių valdymo operacijos, buvusioji Jugoslavijos Respublika Makedonija, kiek įmanoma pagal jos vidaus teisinę sistemą, stengsis kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl jos personalo sužalojimo, mirties arba jai priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:- buvo sukelti personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus, arba- atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus."--------------------------------------------------